pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐมนตรีเกษตรฯ เยี่ยมชมและให้ข้อเสนอแนะต่อแนวทางการพัฒนาศูนย์วิจัยนวัตกรรมการเกษตร ประมงและอาหารเพื่อสังคม มหาวิทยาลัยสงขลานครินทร์ พร้อมสนับสนุนการดำเนินการของทุกภาคส่วนที่จะเป็นก
วันอาทิตย์ที่ 28 มกราคม 2567
รัฐมนตรีเกษตรฯ เยี่ยมชมและให้ข้อเสนอแนะต่อแนวทางการพัฒนาศูนย์วิจัยนวัตกรรมการเกษตร ประมงและอาหารเพื่อสังคม มหาวิทยาลัยสงขลานครินทร์ พร้อมสนับสนุนการดําเนินการของทุกภาคส่วนที่จะเป็นก
รัฐมนตรีเกษตรฯ เยี่ยมชมและให้ข้อเสนอแนะต่อแนวทางการพัฒนาศูนย์วิจัยนวัตกรรมการเกษตร ประมงและอาหารเพื่อสังคม มหาวิทยาลัยสงขลานครินทร์ พร้อมสนับสนุนการดําเนินการของทุกภาคส่วนที่จะเป็นกําลังสําคัญในการขับเคลื่อนภาคการเกษตรให้มีความเข้มแข็งและสร้างความมั่นคง
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เยี่ยมชมและให้ข้อเสนอแนะต่อแนวทางการพัฒนาศูนย์วิจัยนวัตกรรมการเกษตร ประมงและอาหารเพื่อสังคม มหาวิทยาลัยสงขลานครินทร์ พื้นที่ทุ่งใสไข อําเภอไขยา จังหวัดสุราษฎร์ธานี ซึ่งจังหวัดสุราษฎร์ธานี มียุทธศาสตร์ในการพัฒนาพื้นที่ทางการเกษตร อุตสาหกรรมฐานชีวภาพ และการท่องเที่ยวมูลค่าสูง ประชากรส่วนใหญ่ประกอบอาชีพทางการเกษตร ซึ่งมีพืชเศรษฐกิจที่สําคัญ ได้แก่ ยางพารา ปาล์มน้ํามัน มะพร้าว ทุเรียน เงาะ และกาแฟ นอกจากนี้ ยังมีการเลี้ยงปศุสัตว์และการทําประมง โดยศูนย์วิจัยนวัตกรรมการเกษตร ประมงและอาหาร เพื่อสังคมมหาวิทยาลัยสงขลานครินทร์ ได้ดําเนินกิจกรรมเพื่อมุ่งสร้างความยั่งยืนทางเศรษฐกิจ สังคมและสิ่งแวดล้อม ตามหลักการ BGC Model ตอบสนองต่อยุทธศาสตร์ชาติ ยุทธศาสตร์จังหวัดสุราษฎร์ธานี และมหาวิทยาลัยสงขลานครินทร์ ที่มุ่งเน้นการพัฒนาอุตสาหกรรมการเกษตรและอาหาร อุตสาหกรรมชีวภาพ และอุตสาหกรรมการท่องเที่ยวมูลค่าสูง เชื่อมโยงกับการพัฒนาพื้นที่ทุ่งใสไข โดยมีเครือข่ายความร่วมมือทั้งภาคประชาชน ชุมชนสถาบันการศึกษา องค์กรภาครัฐและเอกชน ทั้งในระดับพื้นที่ ประเทศ และนานาชาติ
ทั้งนี้ การดําเนินการดังกล่าว สอดคล้องกับนโยบายของกระทรวงเกษตรและสหกรณ์ในการยกระดับสินค้าเกษตร และเสริมศักยภาพเกษตรกร ซึ่งเกษตรกรที่ผ่านการอบรมจากการถ่ายทอดเทคโนโลยีในเรื่องต่าง ๆ สามารถนําความรู้เทคโนโลยีและนวัตกรรมไปใช้ในการเพิ่มรายได้ให้กับครอบครัว อีกทั้งยังเป็นการพัฒนาองค์ความรู้ไปสู่การทําเกษตรแบบ Zero waste รวมถึงเกษตรกรในพื้นที่จังหวัดสุราษฎร์ธานีมีทางเลือกในการประกอบอาชีพเพาะเลี้ยงสาหร่าย แหนแดง และพืชอาหารสัตว์ให้มีประสิทธืภาพสูงขึ้นและมีความมั่นคงด้านตลาดและรายได้ อย่างไรก็ตาม กระทรวงเกษตรและสหกรณ์พร้อมสนับสนุนการดําเนินการของทุกภาคส่วนที่จะเป็นกําลังสําคัญในการขับเคลื่อนภาคการเกษตรให้มีความเข้มแข็งและสร้างความมั่นคงได้อย่างยั่งยืน
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ส่งเสริมการยกระดับ SMEs ไทย และสินค้า OTOP ในรูปแบบ E-commerce เชื่อมั่นช่วยเพิ่มช่องทางการขาย ประชาสัมพันธ์สินค้าให้ไทยเป็นที่รู้จักมากขึ้น
วันอาทิตย์ที่ 28 มกราคม 2567
28/01/2567
​โฆษกรัฐบาลเผย นายกฯ ส่งเสริมการยกระดับ SMEs ไทย และสินค้า OTOP ในรูปแบบ E-commerce เชื่อมั่นช่วยเพิ่มช่องทางการขาย ประชาสัมพันธ์สินค้าให้ไทยเป็นที่รู้จักมากขึ้น
​โฆษกรัฐบาลเผย นายกฯ ส่งเสริมการยกระดับ SMEs ไทย และสินค้า OTOP ในรูปแบบ E-commerce เชื่อมั่นช่วยเพิ่มช่องทางการขาย ประชาสัมพันธ์สินค้าให้ไทยเป็นที่รู้จักมากขึ้น
วันที่ (28 มกราคม 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่า กระทรวงพาณิชย์ รับลูกตามนโยบายของ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ขับเคลื่อน Soft Power ด้วยสินค้าผลิตภัณฑ์ชุมชน (OTOP) เร่งขับเคลื่อนยุทธศาสตร์พาณิชย์อิเล็กทรอนิกส์ (E-commerce) ตั้งเป้าพัฒนาการดําเนินธุรกิจ SMEs และสินค้า OTOP ยกระดับการค้าบนแพลตฟอร์มออนไลน์ ใช้ประโยชน์จากเทคโนโลยีดิจิทัล และปัญญาประดิษฐ์ (AI) ช่วยเพิ่มช่องทางค้าขายและประชาสัมพันธ์บนแพลตฟอร์มออนไลน์ โปรโมทสินค้าให้เป็นที่รู้จักมากขึ้น ยกระดับธุรกิจรายย่อย และส่งเสริมศักยภาพผู้ประกอบการและสินค้าไทยสู่เวทีสากล
โฆษกประจําสํานักนายกรัฐมนตรี กล่าวว่า กระทรวงพาณิชย์ได้นําเสนอ 4 แผนงาน เพื่อเป็นแนวทางในการพัฒนาธุรกิจ SMEs และสินค้า OTOP ได้แก่
1.การพัฒนาผู้ประกอบการและช่องทางการค้าออนไลน์ในประเทศและข้ามพรมแดน อาทิ การฝึกอบรมการทําตลาดออนไลน์ การทําคลิปสั้น การไลฟ์สด และการเจรจาจับคู่ธุรกิจ ทั้งในและต่างประเทศ เป็นต้น ตั้งเป้าผู้ประกอบการสามารถขายสินค้าและบริการออนไลน์ได้มากกว่า 5,000 รายต่อปี รวมถึงมีการส่งเสริมด้านการค้าออนไลน์ระหว่างประเทศมากกว่า 25,000 รายต่อปี
2.การสร้างและส่งเสริมผู้นําทางความคิด (influencer) เพื่อการค้าเชิงสร้างสรรค์ในตลาดต่างประเทศ เชื่อมโยงฐานข้อมูลพาณิชย์จังหวัดกับทูตพาณิชย์ กําหนดเป้าหมายต้องมีการรับรู้สินค้าและบริการไทยผ่านผู้นําทางความคิดเพื่อการค้าอย่างชัดเจน
3. การยกระดับความเชื่อมั่นต่อการทําธุรกรรมในอุตสาหกรรมพาณิชย์อิเล็กทรอนิกส์ โดยการออกเครื่องหมายรับรองผู้ประกอบการพาณิชย์อิเล็กทรอนิกส์ (DBD Registered) ไม่ต่ํากว่าปีละ 13,000 ราย โดยผู้ประกอบการต้องจดทะเบียนกับกรมพัฒนาธุรกิจการค้า เพื่อเก็บข้อมูล สร้างความเชื่อมั่นให้กับผู้ประกอบการ
4. การเชื่อมโยงฐานข้อมูลพาณิชย์อิเล็กทรอนิกส์และพัฒนาจัดทําฐานข้อมูลขนาดใหญ่ของกระทรวงพาณิชย์เป็นแพลตฟอร์ม One Single Platform เพื่อให้เกิดความสะดวกมากขึ้น รวมทั้งพัฒนา Dashboard ด้าน E-Commerce โดยใช้เทคโนโลยีปัญญาประดิษฐ์ เพื่อนําเสนอข้อมูลสําคัญ
“นายกรัฐมนตรีมุ่งมั่นพัฒนาศักยภาพของการดําเนินธุรกิจในรูปแบบ E-commerce ในประเทศไทย ส่งเสริมการค้าบนแพลตฟอร์มออนไลน์ โดยนําเครื่องมือที่มีอยู่มาใช้ให้เกิดประโยชน์ เช่น การใช้ผู้นําทางความคิด การเชื่อมโยงฐานข้อมูลที่เป็นประโยชน์ และปัญญาประดิษฐ์ เพื่อนํามาช่วยประชาสัมพันธ์ เพิ่มช่องทางการค้า ธุรกิจ SMEs ซึ่งนายกรัฐมนตรีใช้ทุกช่องทางเพื่อส่งเสริมศักยภาพ รวมทั้ง จับคู่ธุรกิจสนับสนุนสินค้า OTOP ทั้งในประเทศและต่างประเทศ ด้วยคุณภาพ ศักยภาพ และมนต์เสน่ห์ของสินค้าไทย รัฐบาลเชื่อมั่นว่า นโยบายการส่งเสริมการค้าด้าน E-commerce นี้ จะเป็นการประชาสัมพันธ์ สินค้า และธุรกิจจากประเทศไทย ให้เป็นที่รู้จัก มีชื่อเสียงในระดับนานาชาติมากยิ่งขึ้น” นายชัย กล่าว
รัฐบาลไทย-ข่าวทำเนียบรัฐบาล-​”พล.ต.อ.พัชรวาท“เร่งแก้ไขปัญหาลิงแสมสร้างความเดือดร้อนในเขตเทศบาลหัวหิน ตั้งเป้าทำหมันลดประชากรลิงตามหลักวิชาการ
วันอาทิตย์ที่ 28 มกราคม 2567
28/01/2567
​”พล.ต.อ.พัชรวาท“เร่งแก้ไขปัญหาลิงแสมสร้างความเดือดร้อนในเขตเทศบาลหัวหิน ตั้งเป้าทําหมันลดประชากรลิงตามหลักวิชาการ
​”พล.ต.อ.พัชรวาท“เร่งแก้ไขปัญหาลิงแสมสร้างความเดือดร้อนในเขตเทศบาลหัวหิน ตั้งเป้าทําหมันลดประชากรลิงตามหลักวิชาการ
วันที่ (28 ม.ค. 67) น.ส.เกณิกา อุ่นจิตร์ รองโฆษกประจําสํานักนายกรัฐมนตรี เปิดเผยถึงแนวทางการแก้ไขปัญหาลิงแสมในเขตเทศบาลเมืองหัวหิน ที่สร้างความเดือดร้อนให้แก่พี่น้องประชาชนในพื้นที่ สร้างผลกระทบทั้งด้านการดํารงชีวิต ด้านสังคม เศรษฐกิจ และสิ่งแวดล้อมในเขตเทศบาลเมืองหัวหินเป็นอย่างมากว่า พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม (ทส.) มีนโยบายให้เร่งแก้ไขปัญหาสัตว์ป่าโดยเฉพาะลิงแสมที่ออกมาสร้างความเดือดร้อนให้แก่ประชาชน
“ล่าสุด พล.ต.อ.พัชรวาท ได้มีการมอบหมายให้ นายอรรถพล เจริญชันษา อธิบดีกรมอุทยานแห่งชาติ สัตว์ป่า และพันธุ์พืช ลงนามบันทึกข้อตกลง (MOU) ทางวิชาการด้านการบริหารจัดการเพื่อแก้ไขปัญหาลิงในเขตเทศบาลเมืองหัวหิน ร่วมกับ นายกเทศมนตรีเมืองหัวหิน ร่วมด้วย สํานักอนุรักษ์สัตว์ป่า ,สํานักบริหารพื้นที่อนุรักษ์ที่ 3 สาขาเพชรบุรี ,เทศมนตรีเมืองหัวหิน ,เทศบาลเมืองหัวหิน ดําเนินการบริหารจัดการเพื่อแก้ไขปัญหาลิงในเขตเทศบาลเมืองหัวหิน ด้วยการทําหมันอย่างเป็นระบบและตามหลักวิชาการ”น.ส.เกณิกา กล่าว
น.ส.เกณิกา กล่าวต่อว่า ลิงแสมเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พ.ศ.2562 อยู่ในความดูแลและรับผิดชอบของกรมอุทยานแห่งชาติ สัตว์ป่า และพันธุ์พืช เมื่อแก้ปัญหาด้วยการทําหมันแล้ว จะมีการสร้างกรงพักพิงลิง สําหรับเป็นที่ปรับพฤติกรรมลิง โดยจะมีการนําลิงเคลื่อนย้ายไปในสถานที่ที่เหมาะสม หรือสามารถปล่อยคืนสู่ธรรมชาติต่อไป ซึ่ง พล.ต.อ.พัชรวาท ตั้งเป้าหมายที่จะลดจํานวนประชากรลิงในอนาคต โดยหลังจากทําบันทึกข้อตกลงความร่วมมือนี้แล้ว จะสามารถร่วมมือกันแก้ไขปัญหาอย่างเป็นระบบตามหลักวิชาการ
รัฐบาลไทย-ข่าวทำเนียบรัฐบาล-​“รัดเกล้า”เผย กระทรวงอุตฯ​ วาง 3 อุตสาหกรรมแชมป์เปี้ยนในไทย อีวี, ป้องกันประเทศ และฮาลาล  รองรับเทรนด์ใหม่ผู้บริโภค
วันอาทิตย์ที่ 28 มกราคม 2567
28/01/2567
​“รัดเกล้า”เผย กระทรวงอุตฯ​ วาง 3 อุตสาหกรรมแชมป์เปี้ยนในไทย อีวี, ป้องกันประเทศ และฮาลาล  รองรับเทรนด์ใหม่ผู้บริโภค
​“รัดเกล้า”เผย กระทรวงอุตฯ​ วาง 3 อุตสาหกรรมแชมป์เปี้ยนในไทย อีวี, ป้องกันประเทศ และฮาลาล  รองรับเทรนด์ใหม่ผู้บริโภค
วันที่ (28 มกราคม 2567) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า น.ส.พิมพ์ภัทรา วิชัยกุล รัฐมนตรีว่าการกระทรวงอุตสาหกรรม ขณะนี้กระทรวงต้องการที่จะยกระดับคุณภาพชีวิตประชาชน โดยได้กําหนดแนวทางในการยกระดับอุตสาหกรรมของไทยให้สอดรับกับกติกาโลกและเทรนด์ของผู้บริโภคมากขึ้น โดยมุ่งเน้นอุตสาหกรรมเป้าหมายควบคู่ไปกับการปรับเปลี่ยนอุตสาหกรรมดั้งเดิมให้มีการเปลี่ยนแปลงไปสู่อุตสาหกรรมใหม่ เนื่องจากเทรนด์ทั่วโลกมีการเปลี่ยนแปลง นอกจากเพื่อเป็นการดึงนักลงทุนต่างประเทศแล้ว สิ่งสําคัญคือการมีมาตรการที่ช่วยให้ผู้ประกอบการสามารถเดินหน้าต่อไปได้ โดยเฉพาะ ซัพพลายเชนที่เป็นวิสาหกิจขนาดกลางและขนาดย่อม (เอสเอ็มอี) ทั้งหมด ที่สําคัญ กระทรวงฯ ได้วางแนวทางการพัฒนาอุตสาหกรรมที่จะเป็นแชมป์เปี้ยน (Champion Industries) เบื้องต้นหลัก ๆ ได้แก่ อุตสาหกรรมยานยนต์ไฟฟ้า (อีวี), อุตสาหกรรมป้องกันประเทศ และอุตสาหกรรมฮาลาล และจะมีการมองในอุตสาหกรรมอื่น ๆ ตามมาเป็นลําดับ
นอกจากนี้กระทรวงอุตฯ เน้นการส่งเสริมและสนับสนุนผู้ประกอบการ จากเดิมที่เป็น​ "เสือหลับ" ได้ปลุกมันให้ตื่น ด้วยการส่งเสริมการลงทุนทั้งผู้ประกอบการในและต่างประเทศ รวมถึงอํานวยความสะดวกและลดอุปสรรคให้ได้ ด้วยไทยเรามีความพร้อมด้านโครงสร้างพื้นฐานอยู่แล้ว
“จะเห็นได้ว่ารัฐบาลได้เปิดรับนักลงทุนจากทั่วโลก โดยชูประเทศไทยมีความพร้อมในทุกมิติ และพร้อมที่จะปรับปรุงแก้ไขกฎ ระเบียบ ที่ไม่เป็นอุปสรรคต่อการลงทุน ลดขั้นตอน เช่นเดียวกับกระทรวงอุตสาหกรรม ที่พร้อมดําเนินการ เช่น i.Industry ระบบทะเบียนลูกค้ากระทรวงอุตสาหกรรมแบบ One Stop Service ลดขั้นตอน ลดความยุ่งยาก ลดปริมาณเอกสาร อํานวยความสะดวกในทุกมิติ ครบครันทุกบริการ เชื่อมต่อทุกหน่วยงานที่ดูแล เป็นต้น” นางรัดเกล้า กล่าว
นางรัดเกล้ายังระบุว่า รัฐมนตรีว่าการกระทรวงอุตสาหกรรม ยังมีมาตรการดูแลและไม่ทิ้งอุตสาหกรรมเดิมในประเทศ คือ อุตสาหกรรมสิ่งทอซึ่งต้องปรับตัวโดยเร็ว โดยการแก้ปัญหา คือการดึงซอฟต์พาวเวอร์ เข้ามาช่วย เพื่อเป็นโอกาสในการแข่งขัน ส่วนอุตสาหกรรมเหล็กที่ต้องสู่กับการการแข่งขันจากการนําเข้ามาจากต่างประเทศ ก็ต้องปรับตัวเช่นกัน
รัฐบาลไทย-ข่าวทำเนียบรัฐบาล-กระทรวงยุติธรรม แถลงข่าวผลการดำเนินงานที่สำคัญของหน่วยงานในสังกัดกระทรวงยุติธรรม
วันพุธที่ 17 มกราคม 2567
17/01/2567
กระทรวงยุติธรรม แถลงข่าวผลการดําเนินงานที่สําคัญของหน่วยงานในสังกัดกระทรวงยุติธรรม
กระทรวงยุติธรรม แถลงข่าวผลการดําเนินงานที่สําคัญของหน่วยงานในสังกัดกระทรวงยุติธรรม
ในวันพุธที่ ๑๗ มกราคม ๒๕๖๗ เวลา ๐๙.๔๕ น. นายสมบูรณ์ ม่วงกล่ํา ที่ปรึกษารัฐมนตรีว่าการกระทรวงยุติธรรม พร้อมด้วย นายกูเฮง ยาวอหะซัน เลขานุการรัฐมนตรีว่าการกระทรวงยุติธรรม นางอุษา จั่นพลอย บุญเปี่ยม ผู้ช่วยปลัดกระทรวงยุติธรรม รองโฆษกกระทรวง​ยุติธรรม​ และผู้บริหารระดับสูงของส่วนราชการในสังกัดกระทรวงยุติธรรม ร่วมแถลงข่าวผลการดําเนินงานที่สําคัญของหน่วยงานในสังกัดกระทรวงยุติธรรม โดยมี สื่อมวลชนและเจ้าหน้าที่ที่เกี่ยวข้อง เข้าร่วมฯ ณ ห้องแถลงข่าว ชั้น ๒ อาคารกระทรวงยุติธรรม กรุงเทพมหานคร
ทั้งนี้ ในการแถลงข่าวมีประเด็นที่สําคัญ อาทิ การรับตัวนายอ่อง กิม วา ผู้ต้องหาคดียาเสพติดรายสําคัญในพื้นที่สามเหลี่ยมทองคํามาดําเนินคดีในประเทศ​ไทย ความคืบหน้าในการถอนการอายัดคดีให้ลูกหนี้​ กยศ. การบูรณาการเพื่อแก้ไขปัญหาคนไร้รัฐไร้สัญชาติในภารกิจของกระทรวงยุติธรรม กรณีเด็กและเยาวชนถูกควบคุมกรณีความผิดมาตรา ๑๑๒ การบูรณาการกับภาคีเครือข่ายในการแก้ไขฟื้นฟูปรับเปลี่ยนพฤติกรรมผู้ถูกคุมความประพฤติในคดียาเสพติด ความคืบหน้าการขยายผลคดีการค้ามนุษย์และคดีหมูเถื่อน การแยกผู้ต้องขังระหว่างพิจารณา​คดีกับผู้ต้องขังเด็ดขาด ตลอดจนการชี้แจงกรณีของนายทักษิณฯ เป็นต้น โดยได้เปิดโอกาสให้สื่อมวลชนได้ซักถามข้อสงสัยในประเด็นที่สนใจ ซึ่งได้รับความร่วมมือจากสื่อมวลชนเป็นอย่างดีในการร่วมติดตาม​ทําข่าว​เพื่อเผยแพร่​ประชาสัมพันธ์​และสร้างการรับรู้​และเข้าใจที่ถูกต้อง​ในประเด็น​ผลการดําเนินงาน​ของกระทรวง​ยุติธรรม​แก่สาธารณชน​ต่อไป
รัฐบาลไทย-ข่าวทำเนียบรัฐบาล-​รองโฆษกรัฐบาลฯ รัดเกล้าฯ เผย ข้อเสนอ ส.อ.ท. สอดรับกับทิศทางและนโยบายของกระทรวงพลังงาน เชื่อมั่นรัฐบาลมาถูกทาง ด้วยมาตรการระยะสั้น ทำได้ ทำก่อน และมาตรการระยะยาว รื้อ ลด ปลด สร้าง
วันพุธที่ 17 มกราคม 2567
17/01/2567
​รองโฆษกรัฐบาลฯ รัดเกล้าฯ เผย ข้อเสนอ ส.อ.ท. สอดรับกับทิศทางและนโยบายของกระทรวงพลังงาน เชื่อมั่นรัฐบาลมาถูกทาง ด้วยมาตรการระยะสั้น ทําได้ ทําก่อน และมาตรการระยะยาว รื้อ ลด ปลด สร้าง
​รองโฆษกรัฐบาลฯ รัดเกล้าฯ เผย ข้อเสนอ ส.อ.ท. สอดรับกับทิศทางและนโยบายของกระทรวงพลังงาน เชื่อมั่นรัฐบาลมาถูกทาง ด้วยมาตรการระยะสั้น ทําได้ ทําก่อน และมาตรการระยะยาว รื้อ ลด ปลด สร้าง
วันนี้ (17 มกราคม 2567) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า รัฐบาล โดยกระทรวงพลังงาน แผนการดําเนินงานสําคัญปี 2567 “ปีแห่งการขับเคลื่อนพลังงานไทย สู่อนาคตที่ดีกว่า” โดยเฉพาะ “รื้อ ลด ปลด สร้าง” แก้ไขและปรับปรุงระเบียบ/กฎหมายให้มีความเหมาะสม ทันสถานการณ์ คํานึงถึงประชาชนเป็นที่ตั้ง ปรับโครงสร้างราคาพลังงานให้ประชาชนในราคาที่เหมาะสม เป็นธรรม และที่สําคัญ เพื่อให้เกิดความยั่งยืนทางพลังงานของประเทศอีกด้วย
รองโฆษกประจําสํานักนายกรัฐมนตรีกล่าวว่า ทั้งนี้ สภาอุตสาหกรรมแห่งประเทศไทย(ส.อ.ท.) ได้จัดทําข้อเสนอเพื่อเป็นแนวทางเกี่ยวกับนโยบายราคาพลังงาน ได้แก่ การเร่งแก้ไขระยะเร่งด่วน และ การแก้ไขปัญหาระยะกลางและยาว โดยแนวทางระยะเร่งด่วน ประกอบด้วย 5 แนวทางสําคัญ ได้แก่ 1. การขับเคลื่อนเชิงรุก 2. บทบาทรัฐวิสาหกิจ 3. ควรแก้ไขด้านปริมาณ (Supply) ไฟฟ้าที่มากกว่าความต้องการ (Demand) 4. ส่งเสริม และปลดล็อกพลังงานสะอาด และ 5. ปรับโครงสร้างก๊าซธรรมชาติ (NG)
ซึ่ง การส่งเสริม และปลดล็อกพลังงานสะอาด เช่น พลังงานแสงอาทิตย์ โดยสนับสนุนภาคครัวเรือนและภาคธุรกิจติดตั้ง Solar Rooftop นั้นถือเป็น หนึ่งในแผนงานสําคัญของรัฐบาลในการส่งเสริมพลังงานสะอาดและสร้างความมั่นคงทางพลังงาน โดยที่ผ่านมาหน่วยงานได้ติดตั้งและซ่อมแซมโซลาร์เซลล์สําหรับพื้นที่ห่างไกลที่ไม่มีไฟฟ้าใช้ช่วยเหลือชุมชนกว่า 7,200 ครัวเรือน การเดินหน้าใช้กฎหมาย “เกณฑ์มาตรฐานอาคาร ด้านพลังงาน (Building Energy Code หรือ BEC)” เต็มตัว และส่งเสริมสนับสนุนให้ประชาชน ผู้ประกอบการ ได้เข้าถึงพลังงานสะอาดและใช้พลังงานอย่างมีประสิทธิภาพแบบครบวงจรมากขึ้น รวมทั้งเดินหน้าแนวทางพลังงานสะอาด Utility Green Tariff รองรับความต้องการพลังงานของภาคธุรกิจที่ต้องการขยายการลงทุน หรือย้ายฐานการผลิตมายังประเทศไทย
“รัฐบาล โดยกระทรวงพลังงาน เดินหน้าตามนโยบายที่วางไว้ อันไหนทําได้ ทําก่อน พร้อมเดินหน้าแก้ไขกฎระเบียบ และปรับโครงสร้างราคาพลังงาน เพื่อช่วยลดภาระค่าใช้จ่ายของประชาชน ทั้งนี้ ปัจจุบันประชาชนมีความตื่นตัวและให้ความสนใจพลังงานสะอาด เช่น พลังงานแสงอาทิตย์ มากขึ้นเรื่อย ๆ ซึ่งรัฐบาลก็ได้มีนโยบายสนับสนุนการผลิตและการใช้ไฟฟ้าจากพลังงานสะอาดมากขึ้น ประชาสัมพันธ์สร้างแรงจูงใจให้เห็นว่า Solar Rooftop เป็นเรื่องใกล้ตัว เพื่อความยั่งยืนทางพลังงาน และยังช่วยลดการปล่อยก๊าซเรือนกระจก เดินหน้าสู่เป้าหมาย Carbon Neutrality ในปี ค.ศ. 2050 อีกด้วย” นางรัดเกล้า กล่าว
รัฐบาลไทย-ข่าวทำเนียบรัฐบาล-รัฐมนตรีฯ พิมพ์ภัทรา ร่วมแถลงข่าว เดินหน้าพลังงานสะอาด “ไฟฟ้าสีเขียว” ยกระดับภาคการผลิตอุตสาหกรรมไทย ให้มีมาตรฐาน
วันพุธที่ 17 มกราคม 2567
17/01/2567
รัฐมนตรีฯ พิมพ์ภัทรา ร่วมแถลงข่าว เดินหน้าพลังงานสะอาด “ไฟฟ้าสีเขียว” ยกระดับภาคการผลิตอุตสาหกรรมไทย ให้มีมาตรฐาน
รัฐมนตรีฯ พิมพ์ภัทรา ร่วมแถลงข่าว เดินหน้าพลังงานสะอาด “ไฟฟ้าสีเขียว” ยกระดับภาคการผลิตอุตสาหกรรมไทย ให้มีมาตรฐาน
วันที่ 15 มกราคม 2567 นายพีระพันธุ์ สาลีรัฐวิภาค รองนายกรัฐมนตรีและรัฐมนตรีว่าการกระทรวงพลังงาน พร้อมด้วย นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม นายเสมอใจ ศุขสุเมฆ ประธานกรรมการกํากับกิจการพลังงาน นายประเสริฐ สินสุขประเสริฐ ปลัดกระทรวงพลังงาน และนายยุทธศักดิ์ สุภสร ประธานกรรมการคณะกรรมการการนิคมอุตสาหกรรมแห่งประเทศไทย ร่วมแถลงข่าว เดินหน้าพลังงานสะอาด “ไฟฟ้าสีเขียว” โดยมี นางสาวศิรินันท์ ศิริพานิช ผู้ช่วยรัฐมนตรีประจํากระทรวงอุตสาหกรรม นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม นางสาวไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม นายจุลพงษ์ ทวีศรี อธิบดีกรมโรงงานอุตสาหกรรม นายเดชา จาตุธนานันท์ ผู้ตรวจราชการกระทรวงอุตสาหกรรม และนายวีริศ อัมระปาล ผู้ว่าการการนิคมอุตสาหกรรมแห่งประเทศไทย เข้าร่วม ณ บ้านพิบูลธรรม กรมพัฒนาพลังงานทดแทนและอนุรักษ์พลังงาน
รองนายกฯ พีระพันธ์ กล่าวว่า กระทรวงพลังงานมีความพร้อมในการจัดหา "ไฟฟ้าสีเขียว" (Utility Green Tariff หรือ UGT)หรือไฟฟ้าที่มีกระบวนการผลิตจากพลังงานสะอาด อย่างมีมาตรฐาน พร้อมด้วยกลไกการรับรองมาตรฐานแหล่งที่มาซึ่งเป็นที่ยอมรับในระดับสากล และมั่นใจว่าจะมี "ไฟฟ้าสีเขียว" ในปริมาณเพียงพอต่อความต้องการ และรองรับนโยบายรัฐบาลที่ต้องการเร่งรัดและเพิ่มปริมาณการลงทุนทางตรง (Foreign Direct Investment : FD) จากต่างประเทศ ซึ่งเป็นปัจจัยหลักที่สําคัญในการสนับสนุนการเจริญเติบโตทางเศรษฐกิจของประเทศ ถือเป็นครั้งแรกที่ไทยจะมีกระบวนการผลิต จัดหา และรับรองการใช้ไฟฟ้าสีเขียว ซึ่งมั่นใจว่าประเทศไทยมีความพร้อมด้านการให้บริการไฟฟ้าสีเขียว เพื่อรองรับความต้องการพลังงาน ของธุรกิจ หรือบริษัทข้ามชาติที่ต้องการขยายการลงทุน หรือย้ายฐานการผลิตมายังประเทศไทย และจะเป็นการเพิ่มขีดความสามารถในการแข่งขันให้กับผู้ประกอบการไทย ลดอุปสรรคด้านการค้า การลงทุน จากภาษีคาร์บอนข้ามแดน (CBAMC) ได้เป็นอย่างดี
รัฐมนตรีฯ พิมพ์ภัทรา กล่าวว่า การจัดหาไฟฟ้าสีเขียวด้วยกระบวนการรับรองอย่างมีมาตรฐานและมีปริมาณเพียงพอ รองรับแนวโน้มความต้องการพลังงานสะอาดของความภาคอุตสาหกรรมไทยและต่างชาติ นอกจากจะเป็นการยกระดับภาคการผลิตของอุตสาหกรรมไทยให้มีมาตรฐานและเป็นที่ยอมรับในระดับสากลแล้ว ยังจะเป็นการสร้างความได้เปรียบและเพิ่มขีดความสามารถในการแข่งขันโดยรวมของประเทศ สร้างโอกาสให้กับประเทศในการเป็นฐานการผลิตรองรับอุตสาหกรรมสมัยใหม่จากต่างประเทศได้เป็นอย่างดี กระทรวงอุตสาหกรรม มีนโยบายในการส่งเสริมและพัฒนาผู้ประกอบการและภาคอุตสาหกรรมให้สามารถแข่งขันได้ในตลาดโลกด้วยเทคโนโลยีและนวัตกรรม เพื่อเปลี่ยนผ่านอุตสาหกรรมไทยสู่อุตสาหกรรม 4.0 รวมถึงส่งสริมการประกอบกิจการอุตสาหกรรมตามโมเดลเศรษฐกิจ Bio-Circular-Green (BCG) และภายใต้โครงการ UGT ของภาครัฐ จะเป็นการต่อยอดและยกระดับอุตสาหกรรมสามารถรองรับความต้องการใช้ฟฟ้าสีเขียวของภาคอุตสาหกรรมที่กําลังเติบโตอย่างก้าวกระโดดให้มากยิ่งขึ้น
รัฐบาลไทย-ข่าวทำเนียบรัฐบาล-17 มกราคม วันพ่อขุมรามคำแหงมหาราช
วันพุธที่ 17 มกราคม 2567
17 มกราคม วันพ่อขุมรามคําแหงมหาราช
พระมหากษัตริย์แห่งราชวงศ์พระร่วง กรุงสุโขทัย ทรงทํานุบํารุงปกครองบ้านเมืองด้วยพระเมตตาธรรมต่อไพร่ฟ้า อาณาประชาราษฎร์ทรงสร้างสรรค์มรดกทางศิลปะและวัฒนธรรมที่สําคัญๆ ของชาติไว้อย่างอเนกอนันต์มรดกของชาติที่สําคัญที่สุดก็คือ
พ่อขุนรามคําแหงมหาราชได้ทรงคิดประดิษฐ์อักษรไทยขึ้นเมื่อประมาณปีพุทธศักราช 1826
รัฐบาลไทย-ข่าวทำเนียบรัฐบาล-ธงชัยเฉลิมพล สิ่งสำคัญที่สุดเหนืออื่นใดสำหรับทหารทั้งปวง เป็นสิ่งที่หลอมรวมใจทหารทุกคนให้มีความกล้าหาญก่อนการออกศึก เป็นเกียรติยศของหน่วยทหารนั้นๆ
วันพุธที่ 17 มกราคม 2567
ธงชัยเฉลิมพล สิ่งสําคัญที่สุดเหนืออื่นใดสําหรับทหารทั้งปวง เป็นสิ่งที่หลอมรวมใจทหารทุกคนให้มีความกล้าหาญก่อนการออกศึก เป็นเกียรติยศของหน่วยทหารนั้นๆ
เมื่อเวลาเข้าสู่สงคราม ทหารทั้งปวงต้องพิทักษ์รักษาธงชัยเฉลิมพลของหน่วยตนไว้ด้วยชีวิต ธงชัยเฉลิมพลจึงเป็นเครื่องนําความองอาจ กล้าหาญแห่งหมู่ทหารทั้งปวง ให้เข้าต่อสู้ข้าศึกศัตรูให้ได้ชัยชนะกลับมา
ความหมายสําคัญของธงชัยเฉลิมพล มี 3 ประการ คือ
ผืนธง หมายถึง ชาติ
บนยอดธงบรรจุพระพุทธรูป หมายถึง พุทธศาสนา
เส้นพระเจ้าของพระบาทสมเด็จพระเจ้าอยู่หัว หมายถึง องค์พระมหากษัตริย์
ธงชัยเฉลิมพลประจํากองทหาร องค์พระมหากษัตริย์จะโปรดเกล้าฯ ให้สร้างขึ้นพระราชทานแก่หน่วยทหารเป็นคราว คราวละหลายธง โดยประกอบพิธีสําคัญทางศาสนา คือ พระราชพิธีตรึงหมุดธงชัยเฉลิมพล พระบาทสมเด็จพระเจ้าอยู่หัวทรงประกอบพิธีนี้ในพระอุโบสถวัดพระศรีรัตนศาสดาราม ท่ามกลางพระสงฆ์ทรงสมณศักดิ์ชั้นผู้ใหญ่ พระบาทสมเด็จพระเจ้าอยู่หัวทรงตรึงธงแต่ละผืนติดกับด้ามธง โดยทรงตอกฆ้อนเงินลงบนตะปูทองเหลือง ที่ส่วนบนของคันธงจะมีลักษณะเป็นปุ่มโลหะกลึงกลมสีทองภายในกลวง ปุ่มกลมนั้นทําเป็นฝาเกลียวปิด-เปิดได้ พระบาทสมเด็จพระเจ้าอยู่หัวจะทรงบรรจุเส้นพระเจ้า พร้อมด้วยพระพุทธรูปที่ได้เข้าพิธีพุทธาภิเษกแล้ว ชื่อ พระยอดธง ลงในปุ่มกลมแล้วทรงปิดฝาเกลียวขันแน่น ทรงเจิมแป้งกระแจะจันทน์ที่ยอดธงทุกคัน พระสงฆ์สวดชัยมงคลคาถา ตั้งแต่เริ่มพิธีจนจบพิธี
ซึ่งธงชัยเฉลิมพลนั้น เดิมเรียกว่า "ธงประจําทัพ" ซึ่งมีความหมายอย่างยิ่งสําหรับทหารทุกนายเพราะถือว่าเป็นตัวแทน จอมทัพ และเป็นมิ่งขวัญแก่ทหารทั้งปวงเมื่อธงนี้โบกสะบัดอยู่ ณ ที่ใดย่อมหมายความว่า พระเจ้าอยู่หัวฯ ประทับอยู่ ณ ที่นั้น จําเป็นที่ทหารทั้งหลายจะต้องติดตามธงนั้นจนถึงที่สุด และต้องคุ้มครองป้องกันธงชัยเฉลิมพลไว้ด้วยชีวิตตนเอง เพราะถ้าธงตกถึงเงื้อมมือศัตรูย่อมหมายถึงการสูญสิ้นซึ่งจอมจตุรงค์ สําหรับธงชัยเฉลิมพลจะมีลักษณะคล้ายธงชาติ ซึ่งพระบาทสมเด็จพระเจ้าอยู่หัวฯ เป็นผู้ทรงประกอบพระราชพิธีด้วยพระองค์เอง
ดังนั้น การเชิญธงชัยเฉลิมพลออกจากหน่วยและเข้าร่วมพิธีการใดก็ตามจะต้องกระทําอย่างสมเกียรติมีขั้นตอนที่สมบูรณ์ที่สุด และผู้ถือธงจะต้องได้รับการเลือกสรรอย่างดี หากเปรียบในสมัยโบราณผู้ที่จะต้องนําธงชัยเฉลิมพลออกร่วมทําการรบ พลประจําธงจะต้องเป็นผู้ที่แข็งแรง มีความสามารถ และต้องรักษาธงชัยเฉลิมพลไว้ได้ ด้วยชีวิต
รัฐบาลไทย-ข่าวทำเนียบรัฐบาล-รองโฆษกรัฐบาลฯ รัดเกล้าฯ เผย รัฐบาล​รู้สึกเสียใจกับเหตุการณ์​เสียชีวิตของ​ "ป้าบัวผัน"  และไม่นิ่งดูดาย​ ปัญหาเยาวชนมีพฤติกรรมรุนแรง
วันพุธที่ 17 มกราคม 2567
17/01/2567
รองโฆษกรัฐบาลฯ รัดเกล้าฯ เผย รัฐบาล​รู้สึกเสียใจกับเหตุการณ์​เสียชีวิตของ​ "ป้าบัวผัน"  และไม่นิ่งดูดาย​ ปัญหาเยาวชนมีพฤติกรรมรุนแรง
รองโฆษกรัฐบาลฯ รัดเกล้าฯ เผย รัฐบาล​รู้สึกเสียใจกับเหตุการณ์​เสียชีวิตของ​ "ป้าบัวผัน" และไม่นิ่งดูดาย​ ปัญหาเยาวชนมีพฤติกรรมรุนแรง​ โดย​ พม.​ เกาะติดการสอบคดี​ คู่ขนาน​ มุ่งเป้า แก้ปัญหาที่ต้นเหตุที่สถาบันครอบครัว
วันนี้ (17 ม.ค. 67)นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า ช่วงที่ผ่านมาเกิดสถานการณ์ความรุนแรงในสังคมมากขึ้นเรื่อยๆ ทั้งอาจจะเป็นจากเด็กและเยาวชน หรืออาจจะมีกลุ่มบุคคลใดใช้เด็กและเยาวชนเป็นเครื่องมือ ฉะนั้นสิ่งที่สําคัญที่สุด ควรจะดูแลเริ่มต้นจากสถาบันครอบครัว สร้างสังคมที่อบอุ่นและใกล้ชิด
ซึ่งจากเหตุการณ์ล่าสุด รองโฆษกประจําสํานักนายกรัฐมนตรีกล่าวว่า กระทรวงการพัฒนาสังคมและความมั่นคงของมนุษย์ (พม.) ได้ส่งนักสังคมสงเคราะห์ ซึ่งเป็นพนักงานเจ้าหน้าที่ตามกฎหมาย เข้าไปร่วมในขั้นตอนการสืบสวนสอบสวน รวมทั้งพูดคุยกับเด็ก ตามบริบทที่กฎหมายกําหนด จากกรณีเด็กและเยาวชน 5 คน ทําร้ายป้าบัวผัน จนเสียชีวิต ที่จังหวัดสระแก้ว
จะเห็นได้ว่า สถานการณ์ดังกล่าว เป็นการสะท้อนการดูแลเด็กในครอบครัวของพ่อแม่ที่จาดการชี้นําชีวิตที่เหมาะสม (Supervision Neglect) ส่งผลให้เด็กไม่รู้ว่า เด็กไม่ควรกระทําความรุนแรงต่อผู้ป่วยทางจิต และเมื่อเด็กถูกตอบโต้ก็ไม่สามารถที่จะควบคุมพฤติกรรมได้
ซึ่งในปี 2567 พม. มุ่งเน้นการทํางานกับสถานบันครอบครัวในภาพรวม เช่น การสนับสนุนให้ครอบครัวมีศักยภาพในการดูแลเด็ก การพัฒนาและเสริมสร้างความเข้มแข็งของครอบครัว เสริมสร้างความสัมพันธ์และการใช้ชีวิตของสมาชิกในครอบครัว ดึงดูดให้สมาชิกในครอบครัวออกมาทํากิจกรรมร่วมกันอย่างต่อเนื่อง เช่น กิจกรรมวันอาทิตย์เป็นวันครอบครัว โรงเรียนครอบครัว และอื่น ๆ
นอกจากนี้ ยังมีการปฏิบัติการในการแก้ไขปัญหาจากสถานการณ์จริง เช่น การโทรแจ้งเหตุผ่าน hotline 1300 ศูนย์เร่งรัดจัดการสวัสดิภาพประชาชน) การจัดทําข้อมูล เพื่อสื่อสาร เฝ้าระวัง กระตุ้นเตือนสังคม (warning) โดยผู้เชี่ยวชาญด้านเด็กและครอบครัว เป็นต้น
“สถาบันครอบครัวเป็นหน่วยสังคมที่สําคัญที่สุดในการดูแล ให้ความรัก และสร้างภูมิคุ้มกันทางสังคมให้แก่เด็กและเยาวชน รัฐบาลให้ความสําคัญ และตระหนักดีถึงศักยภาพที่ไม่สิ้นสุดของเด็กและเยาวชนคนรุ่นใหม่ โดยนายกรัฐมนตรีได้กําชับให้หน่วยงานที่เกี่ยวข้องเดินหน้ายกระดับ คุณภาพชีวิต และการศึกษา ไม่มีเด็กและเยาวชนหลุดจากระบบ "การศึกษา" สร้างความร่วมมือกับทุกภาคส่วนปลูกฝังความเป็นพลเมืองที่ดีของประเทศ ยึดมั่นในสถาบันชาติ ศาสนา พระมหากษัตริย์” รองรัดเกล้าฯ กล่าว
รัฐบาลไทย-ข่าวทำเนียบรัฐบาล-​นายกฯยินดีทีมชาติไทยชนะทีมคีร์กีซสถาน ในฟุตบอลเอเชียนคัพ 2023 นัดแรก
วันพุธที่ 17 มกราคม 2567
17/01/2567
​นายกฯยินดีทีมชาติไทยชนะทีมคีร์กีซสถาน ในฟุตบอลเอเชียนคัพ 2023 นัดแรก
​นายกฯยินดีทีมชาติไทยชนะทีมคีร์กีซสถาน ในฟุตบอลเอเชียนคัพ 2023 นัดแรก
วันนี้ 17 มกราคม 2567 นายเศรษฐา ทวีสิน นายกรัฐมนตรี ได้ติดตามการแข่งขันฟุตบอล ชิงแชมป์เอเชียนคัพ ระหว่างทีมชาติไทย กับ ทีมชาติคีร์กีซสถาน นัดแรก วันที่ ( 16 มกราคม 2567) โดยไทยสามารถเอาชนะได้ 2 ต่อ 0 ซึ่งนับเป็นโอกาสที่พิสูจน์ฝีมือของนักฟุตบอลไทย และนายกฯได้แสดงความยินดีต่อทีมชาติไทย และเป็นกําลังใจให้สามารถผ่านเข้าชิงแชมป์เอเชียนคัพ ในปีนี้ด้วย
*********
รัฐบาลไทย-ข่าวทำเนียบรัฐบาล-ครม.เห็นชอบขยายเวลาปรับลดอัตราภาษีสรรพสามิตน้ำมันดีเซลลงลิตรละ 1 บาท ถึงวันที่ 19 เม.ย. นี้ เพื่อช่วยฟื้นฟูเศรษฐกิจ บรรเทาความเดือดร้อนให้ประชาชนและภาคธุรกิจอย่างต่อเนื่อง
วันพุธที่ 17 มกราคม 2567
17/01/2567
ครม.เห็นชอบขยายเวลาปรับลดอัตราภาษีสรรพสามิตน้ํามันดีเซลลงลิตรละ 1 บาท ถึงวันที่ 19 เม.ย. นี้ เพื่อช่วยฟื้นฟูเศรษฐกิจ บรรเทาความเดือดร้อนให้ประชาชนและภาคธุรกิจอย่างต่อเนื่อง
ครม. มีมติเห็นชอบขยายระยะเวลาปรับลดอัตราภาษีสรรพสามิตน้ํามันดีเซลลงลิตรละ 1 บาท ออกไปอีก 3 เดือน ตั้งแต่วันที่ 20 ม.ค. - 19 เม.ย.2567 เพื่อไม่ให้ราคาขายปลีกน้ํามันดีเซลเพิ่มสูงขึ้นจนเป็นอุปสรรคต่อการฟื้นฟูเศรษฐกิจของประเทศ
ดร. เอกนิติ นิติทัณฑ์ประภาศ อธิบดีกรมสรรพสามิต เปิดเผยหลังการประชุมคณะรัฐมนตรี เมื่อวันที่ 16 มกราคม 2567 มีมติเห็นชอบขยายระยะเวลาปรับลดอัตราภาษีสรรพสามิตน้ํามันดีเซลลงลิตรละ 1 บาท ออกไปอีก 3 เดือน ตั้งแต่วันที่ 20 มกราคม 2567 ถึง วันที่ 19 เมษายน 2567 เพื่อไม่ให้ราคาขายปลีกน้ํามันดีเซลเพิ่มสูงขึ้นจนเป็นอุปสรรคต่อการฟื้นฟูเศรษฐกิจของประเทศ และความเป็นอยู่ของประชาชนจากภาระค่าครองชีพที่สูงขึ้น
อธิบดีกรมสรรพสามิต กล่าวว่า กรมสรรพสามิตได้ดําเนินมาตรการทางภาษีเพื่อช่วยลดภาระค่าครองชีพของประชาชนและภาคธุรกิจจากสถานการณ์ราคาพลังงานที่ปรับตัวสูงขึ้นอย่างต่อเนื่อง ผ่านการปรับลดอัตราภาษีน้ํามันและผลิตภัณฑ์น้ํามันหลายประเภทและหลายครั้งมาโดยตลอด โดยเฉพาะอย่างยิ่งน้ํามันดีเซล เนื่องจากถูกใช้เป็นเชื้อเพลิงหลักในทุกภาคส่วนตั้งแต่ต้นน้ําถึงปลายน้ํา ทําให้เป็นต้นทุนในภาคการผลิตสินค้า ไฟฟ้า และภาคการขนส่งในทุกอุตสาหกรรม ดังนั้น เพื่อเป็นการบรรเทาความเดือดร้อนให้แก่ประชาชนและภาคธุรกิจ รวมถึงเป็นการกระตุ้นและฟื้นฟูเศรษฐกิจของประเทศ กรมสรรพสามิตเสนอต่อ ครม. และ ครม.มีมติเห็นชอบในการขยายระยะเวลาการปรับลดอัตราภาษีน้ํามันดีเซลลง 1 บาทต่อลิตร ต่อไปอีก 3 เดือน ตั้งแต่วันที่ 20 มกราคม 2567 ถึง วันที่ 19 เมษายน 2567
การลดอัตราภาษีสรรพสามิตสินค้าน้ํามันและผลิตภัณฑ์น้ํามันในครั้งนี้จะเป็นการรักษาเสถียรภาพของราคาขายปลีกน้ํามันดีเซลในประเทศไม่ให้เพิ่มสูงขึ้นอย่างรวดเร็วจนส่งผลกระทบต่อค่าครองชีพของประชาชนและเป็นอุปสรรคต่อการฟื้นฟูเศรษฐกิจของประเทศ แม้ว่าการลดอัตราภาษีในครั้งนี้ จะส่งผลให้กรมสรรพสามิตสูญเสียรายได้จากการจัดเก็บภาษีสรรพสามิตสินค้าน้ํามันและผลิตภัณฑ์น้ํามัน ประมาณ 6,000 ล้านบาท หรือ 2,000 ล้านบาทต่อเดือน โดยการลดอัตราภาษีในครั้งนี้ เพื่อเป็นการรักษาเสถียรภาพของราคาขายปลีกน้ํามันดีเซลในประเทศไม่ให้ปรับตัวสูงขึ้นในระดับที่จะเป็นอุปสรรคต่อการฟื้นตัวทางเศรษฐกิจของประเทศและช่วยให้ภาพรวมในทุกมิติเติบโตได้ ตามยุทธศาสตร์ของกรมสรรพสามิตในการขับเคลื่อนเศรษฐกิจ ด้วยภาษีสรรพสามิต มุ่งเน้นสิ่งแวดล้อม สังคม และธรรมาภิบาล สร้างมาตรฐานสากล เดินหน้าประเทศไทยสู่ความยั่งยืน
รัฐบาลไทย-ข่าวทำเนียบรัฐบาล-"อนุทิน" ติดตามเหตุโรงงานพลุสุพรรณบุรีระเบิด กำชับดูแลการเคลียร์พื้นที่ EOD เก็บกู้วัตถุอันตรายให้ปลอดภัย กำชับจังหวัดดูแลครอบครัวผู้เสียชีวิต พร้อมสอบสวนต้นตอเหตุสลด
วันพุธที่ 17 มกราคม 2567
17/01/2567
"อนุทิน" ติดตามเหตุโรงงานพลุสุพรรณบุรีระเบิด กําชับดูแลการเคลียร์พื้นที่ EOD เก็บกู้วัตถุอันตรายให้ปลอดภัย กําชับจังหวัดดูแลครอบครัวผู้เสียชีวิต พร้อมสอบสวนต้นตอเหตุสลด
"อนุทิน" ติดตามเหตุโรงงานพลุสุพรรณบุรีระเบิด กําชับดูแลการเคลียร์พื้นที่ EOD เก็บกู้วัตถุอันตรายให้ปลอดภัย กําชับจังหวัดดูแลครอบครัวผู้เสียชีวิต พร้อมสอบสวนต้นตอเหตุสลด
น.ส.ไตรศุลี ไตรสรณกุล เลขานุการ รมว.มหาดไทยและ โฆษกกระทรวงมหาดไทย กล่าวว่า นายอนุทิน ชาญวีรกูล รองนายกรัฐมนตรี และ รมว.มหาดไทย ได้รับรายงานจากผู้ว่าราชการจังหวัดสุพรรณบุรีเกี่ยวกับเหตุการณ์โรงงานผลิตพลุในพื้นที่ ต.ศาลาขา อ.เมืองสุพรรณบุรี จ.สุพรรณบุรี ระเบิด ซึ่งเหตุเกิดเมื่อเวลาประมาณ​ 15.30 น. ซึ่งสถานที่ตั้งของโรงงานอยู่กลางทุ่งนา อยู่ห่างไกลชุมชน ไม่มี​บ้านพักอาศัย​ใกล้เคียง
ทั้งนี้ จากการเข้าควบคุมสถานการณ์ของของเจ้าหน้าที่กู้ภัยและดับเพลิง เจ้าหน้าที่ EOD อําเภอ และองค์การบริหารส่วนตําบล ขณะนี้ได้ควบคุมเพลิงได้แล้ว แต่ในรายงานเบื้องต้นระบุว่าโรงงานแห่งนี้มีคนงานประมาณ 20 กว่าคน ขณะนี้ไม่พบผู้รอดชีวิต
น.ส.ไตรศุลี กล่าวว่า สํานักการสอบสวนและนิติการ กรมการปกครอง ได้ตรวจสอบแล้วพบว่า ผู้ประกอบการโรงงานพลุแห่งนี้ ได้รับใบอนุญาตให้ทําและค้าซึ่งดอกไม้เพลิง (แบบ ป.5) เลขที่ 2/2566 ออกโดยนายทะเบียนท้องที่อําเภอเมืองสุพรรณบุรี เมื่อวันที่ 24 ส.ค. 66 สิ้นอายุ 23 ส.ค. 67 ซึ่งหลังจากนี้จะได้มีการเรียกผู้เกี่ยวข้องเข้าดําเนินการสอบสวนถึงสาเหตุ และดําเนินการตามกฎหมาย
"ขณะนี้อําเภอเมืองสุพรรณบุรี และหน่วยงานที่เกี่ยวข้องอยู่ระหว่างลงพื้นที่เพื่อตรวจสอบจํานวนผู้ประสบเหตุและความเสียหาย ซึ่ง รมว.มหาดไทย มีความห่วงใยต่อสถานการณ์ที่เกิดขึ้น เบื้องต้นกําชับให้เจ้าหน้าที่ EOD เข้าเคลียร์พื้นที่เก็บกู้วัตถุระเบิดหรือสิ่งอันตรายให้ปลอดภัยก่อน ขอให้ทางจังหวัดดูแลการช่วยเหลือผู้บาดเจ็บ ครอบครัวเสียชีวิตและให้เร่งตรวจสอบถึงสาเหตุของการระเบิดซึ่งนําไปสู่ความสูญเสียในครั้งนี้ ว่ามาจากสาเหตุใดเพื่อดําเนินการตามขั้นตอนของกฎหมายต่อไป" น.ส.ไตรศุลี กล่าว
นายอนุทิน กล่าวว่า นอกจากพื้นที่จังหวัดสุพรรณบุรีแล้ว ขอให้ทุกจังหวัดทุกพื้นที่เพิ่มความเข้มงวดในการกวดขันทั้งการออกใบอนุญาต การตรวจสอบสถานประกอบการซึ่งได้รับอนุญาตในการผลิตหรือขายพลุ ดอกไม้ไฟ ให้มีการปฏิบัติตามกฎหมายอย่างเข้มงวด เพื่อความปลอดภัยและสวัสดิภาพของประชาชนเนื่องจากเหตุลักษณะนี้เกิดขึ้นบ่อยครั้ง ซึ่งแต่ละครั้งก็สร้างความสูญเสียแก่ชีวิตและทรัพย์สินของประชาชน
รัฐบาลไทย-ข่าวทำเนียบรัฐบาล-กระทรวงยุติธรรม มอบประกาศเกียรติคุณองค์กรคุณธรรมกระทรวงยุติธรรม ประจำปีงบประมาณ พ.ศ. ๒๕๖๖
วันพุธที่ 17 มกราคม 2567
17/01/2567
กระทรวงยุติธรรม มอบประกาศเกียรติคุณองค์กรคุณธรรมกระทรวงยุติธรรม ประจําปีงบประมาณ พ.ศ. ๒๕๖๖
กระทรวงยุติธรรม มอบประกาศเกียรติคุณองค์กรคุณธรรมกระทรวงยุติธรรม ประจําปีงบประมาณ พ.ศ. ๒๕๖๖
ในวันอังคารที่ ๑๖ มกราคม ๒๕๖๗ เวลา ๑๓.๓๐ น. นางพงษ์สวาท นีละโยธิน ปลัดกระทรวงยุติธรรม เป็นประธานในพิธีมอบประกาศเกียรติคุณองค์กรคุณธรรมกระทรวงยุติธรรม ประจําปีงบประมาณ พ.ศ. ๒๕๖๖ โดยมี พันตํารวจตรี สุริยา สิงหกมล รองปลัดกระทรวงยุติธรรม หัวหน้าศูนย์ปฏิบัติการต่อต้านการทุจริต นายไตรยฤทธิ์ เตมหิวงศ์ รองปลัดประทรวงยุติธรรม นางสาวรวิวรรณ จตุรพิธพร ผู้ตรวจราชการกระทรวงยุติธรรม นางอุษา จั่นพลอย บุญเปี่ยม ผู้ช่วยปลัดกระทรวงยุติธรรม พร้อมด้วยผู้บริหาร ข้าราชการและบุคลากรในสังกัดกระทรวงยุติธรรม เข้าร่วมฯ ณ ห้องประชุมกระทรวงยุติธรรม ๑๐-๐๙ (Auditorium) ชั้น ๑๐ กระทรวงยุติธรรม
โดยพิธีมอบประกาศเกียรติคุณองค์กรคุณธรรมกระทรวงยุติธรรม ประจําปีงบประมาณ พ.ศ. ๒๕๖๖ เป็นไปตามหลักเกณฑ์การประเมินในคู่มือการประเมินชุมชน องค์กร อําเภอ และจังหวัดคุณธรรม ภายใต้แผนปฏิบัติการ ด้านการส่งเสริมคุณธรรมแห่งชาติ ระยะที่ ๒ (พ.ศ. ๒๕๖๖ - ๒๕๗๐) เพื่อสร้างการมีส่วนร่วมให้ทุกภาคส่วนเข้ามาร่วมขับเคลื่อนการส่งเสริมคุณธรรม และวางระบบรากฐานการเสริมสร้างคุณธรรมในสังคมไทย มีเป้าหมายให้คนไทยมีพฤติกรรม ที่สะท้อนถึงการมีคุณธรรม "พอเพียง วินัย สุจริต จิตอาสา และกตัญญู" เพิ่มขึ้น มุ่งสู่สังคมคุณธรรมที่คนไทยอยู่ร่วมกันด้วยความสมานฉันท์ โดยส่วนราชการในสังกัดกระทรวงยุติธรรมได้รับการประกาศยกย่องเป็นองค์กรคุณธรรมต้นแบบ จํานวน ๑๒ หน่วยงาน และองค์กรคุณธรรมต้นแบบโดดเด่น จํานวน ๑ หน่วยงาน ได้แก่ กรมราชทัณฑ์
ในการนี้ ปลัดกระทรวงยุติธรรม กล่าวใจความสําคัญตอนหนึ่งว่า การที่ทุกส่วนราชการได้รับคัดเลือกให้เป็น “องค์กรคุณธรรมต้นแบบ” เป็นสิ่งที่สะท้อนถึงภาพลักษณ์ของกระทรวงยุติธรรม ที่มีพฤติกรรมยึดมั่นในหลักคุณธรรมที่พึงประสงค์ ๕ ประการ ได้แก่ พอเพียง วินัย สุจริต จิตอาสา และกตัญญู โดยขอขอบคุณเจ้าหน้าที่ของกระทรวงยุติธรรมทุกท่านที่เล็งเห็นถึงความสําคัญ มีความมุ่งมั่นและตั้งใจในการขับเคลื่อนองค์กรให้เป็น “องค์กรคุณธรรมต้นแบบ” พร้อมทั้งมุ่งหวังให้ทุกส่วนราชการที่ได้รับรางวัล เผยแพร่ความเป็น "ต้นแบบ" ไปยังผู้ที่มีส่วนเกี่ยวข้องทั้งภายในและภายนอก เพื่อเป็นแบบอย่างที่ดีแก่หน่วยงานอื่น ๆ และขอให้รักษามาตรฐานการดําเนินงานที่ดีงามนี้ไว้ และพัฒนาต่อยอดให้ดียิ่งขึ้น เพื่อให้เกิดประโยชน์สูงสุดในการอํานวยความยุติธรรมแก่ประชาชนต่อไป
รัฐบาลไทย-ข่าวทำเนียบรัฐบาล-“รัดเกล้า” เผย กระทรวงพลังงานติดตามสถานการณ์น้ำมันเชื้อเพลิงอย่างต่อเนื่อง ไม่ให้ขาด ชี้รัฐบาลมีแผนรองรับ ปี67 สำรองน้ำมันดิบเหมาะสมสอดคล้องกับสถานการณ์ปัจจุบัน
วันพุธที่ 17 มกราคม 2567
17/01/2567
“รัดเกล้า” เผย กระทรวงพลังงานติดตามสถานการณ์น้ํามันเชื้อเพลิงอย่างต่อเนื่อง ไม่ให้ขาด ชี้รัฐบาลมีแผนรองรับ ปี67 สํารองน้ํามันดิบเหมาะสมสอดคล้องกับสถานการณ์ปัจจุบัน
“รัดเกล้า” เผย กระทรวงพลังงานติดตามสถานการณ์น้ํามันเชื้อเพลิงอย่างต่อเนื่อง ไม่ให้ขาด ชี้รัฐบาลมีแผนรองรับ ปี67 สํารองน้ํามันดิบเหมาะสมสอดคล้องกับสถานการณ์ปัจจุบัน
วันนี้ (17 มกราคม 2567) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า กระทรวงพลังงาน ได้มีการประชุม หารือ ติดตามสถานการณ์ การขาดแคลนราคาน้ํามันเชื้อเพลิงอย่างต่อเนื่อง เพื่อไม่ให้กระทบกับประชาชนผู้ใช้บริการ โดยล่าสุดกรมธุรกิจพลังงาน (ธพ.) ได้ประชุมติดตามสถานการณ์ ร่วมกับโรงกลั่นน้ํามันทุกแห่ง และผู้ค้าน้ํามันตามมาตรา 7 เพื่อติดตามสถานการณ์ เตรียมมาตรการป้องกันและแก้ไขการขาดแคลนน้ํามันเชื้อเพลิง กรณีการหยุดซ่อมบํารุง หน่วยกลั่นน้ํามันดิบที่ 3 ของโรงกลั่นไทยออยล์ เป็นระยะเวลา 13 วัน ระหว่างวันที่ 16 – 28 มกราคม 2567 โดยพบว่าจะส่งผลกระทบต่อปริมาณการผลิตน้ํามันอากาศยาน (JET A1) 110 ล้านลิตร น้ํามันกลุ่มดีเซลหมุนเร็ว 240 ล้านลิตร น้ํามันกลุ่มเบนซิน 60 ล้านลิตร และก๊าซปิโตรเลียมเหลว (LPG) 15 ล้านกิโลกรัม โดยจากการติดตามสถานการณ์ดังกล่าว พบว่า บริษัท ไทยออยล์ จํากัด (มหาชน) และผู้ค้าน้ํามันสามารถจัดหาน้ํามันกลุ่มเบนซิน น้ํามันอากาศยาน (JET A1) และ LPG ได้เพียงพอต่อความต้องการใช้ภายในประเทศโดยไม่มีผลกระทบ โดยสําหรับน้ํามันกลุ่มดีเซลหมุนเร็ว การจัดหาค่อนข้างตึงตัวในช่วงแรก กรมธุรกิจพลังงานจึงได้สั่งการให้ผู้ค้าน้ํามันชะลอการส่งออกน้ํามันกลุ่มดีเซลหมุนเร็วออกไปก่อน เพื่อเพิ่มปริมาณน้ํามันกลุ่มดีเซลหมุนเร็วภายในประเทศให้เพียงพอต่อความต้องการใช้ รวมถึงเร่งนําน้ํามันสํารองตามกฎหมายกลุ่มดีเซลหมุนเร็ว ออกมาจําหน่ายได้ในปริมาณไม่เกินกว่าร้อยละ 20 ของปริมาณสํารองตามกฎหมายที่มีหน้าที่ต้องเก็บสํารอง ส่งผลให้มีน้ํามันเพียงพอต่อความต้องการใช้ของประเทศ นอกจากนี้ กรมจะติดตามและประเมินสถานการณ์ดังกล่าวอย่างใกล้ชิด จึงขอให้ประชาชนมั่นใจได้ว่าจะไม่เกิดการขาดแคลนน้ํามันกลุ่มดีเซลหมุนเร็ว
นางรัดเกล้า กล่าวว่า มาตรการดังกล่าว ไม่มีมีผล ใดต่อๆ​ การที่รัฐบาลประกาศตรึงราคาน้ํามันดีเซล ไม่เกิน 30 บาทต่อลิตร ออกไป อีก 3 เดือน เริ่ม 20 มกราคม ถึง 19 เมษายน 2567 แต่อย่างใด ขอให้เชื่อมั่นว่า ประเทศไทยมีพลังงานสํารองเพียงพอ ซึ่ง กระทรวงพลังงานงานปี 2567 ยึดมั่นในเป้าหมาย​ "พลังงานเพื่อความมั่นคง" โดยมีการประกาศใช้แผนปฏิบัติการด้านพลังงานพ.ศ. 2566 ถึง 2580 หรือแผนพลังงานชาติและแผนพลังงานในสาขา โดยมีการบริหารจัดการก๊าซธรรมชาติให้เพียงพอในราคาที่เป็นธรรม​ โดยเป้าหมายปี 2567 คือมีแนวทางเพื่อให้ประเทศมีความมั่นคงทางพลังงาน และมีแนวลดปล่อยคาร์บอนจากพลังงาน ควบคู่กับเพิ่มขีดความสามารถด้านการแข่งขันของประเทศ ด้วยการเพิ่มอัตราการผลิตก๊าซธรรมชาติจากแปลง​ G1/61 เป็น 800 MMscfd นอกจากนั้นยัง​ พร้อมเปิดให้ยื่นขอสิทธิ์สํารวจและผลิตปิโตรเลียมสําหรับแปลงสํารวจบนบกครั้งที่ 25 และ มีแนวทางส่งเสริมให้ประเทศไทยเป็น Regional LNG Hub และมีอัตราสํารองน้ํามันดิบที่เหมาะสมสอดคล้องกับสถานการณ์ปัจจุบันอีกด้วย
รัฐบาลไทย-ข่าวทำเนียบรัฐบาล-ครม. ไฟเขียวลดภาษีน้ำมันดีเซล 1 บาทต่อลิตร นาน 3 เดือน เริ่ม 20 ม.ค. – 19 เม.ย. 67
วันอังคารที่ 16 มกราคม 2567
ครม. ไฟเขียวลดภาษีน้ํามันดีเซล 1 บาทต่อลิตร นาน 3 เดือน เริ่ม 20 ม.ค. – 19 เม.ย. 67
.....
ครม. ไฟเขียวลดภาษีน้ํามันดีเซล 1 บาทต่อลิตร นาน 3 เดือน เริ่ม 20 ม.ค. – 19 เม.ย. 67
.
ที่ประชุม ครม. (16 ม.ค. 67) เห็นชอบลดภาษีสรรพสามิตน้ํามันดีเซลและน้ํามันอื่น ๆ ที่คล้ายกัน โดยปรับลดลง 1 บาท/ลิตร เป็นเวลา 3 เดือน ตั้งแต่วันที่ 20 ม.ค. – 19 เม.ย. 67 เพื่อลดภาระค่าครองชีพด้านราคาพลังงานให้กับประชาชน
.
ที่ผ่านมา รัฐบาล ด้วยความร่วมมือระหว่างกระทรวงพลังงาน (พน.) และกระทรวงการคลัง ได้ใช้กลไกกองทุนน้ํามันเชื้อเพลิงและภาษีสรรพสามิตเป็นเครื่องมือในการรักษาเสถียรภาพราคาขายปลีกน้ํามันดีเซลไม่ให้เกิน 30 บาท/ลิตร โดยก่อนหน้านี้ กรมสรรพสามิต ได้ออกกฎกระทรวงกําหนดพิกัดอัตราภาษีสรรพสามิต (ฉบับที่ 35) พ.ศ. 2566 (ปรับลดลง 2.50 บาท/ลิตร) เป็นเวลา 3 เดือน ตั้งแต่ 20 ก.ย. - 31 ธ.ค. 66 เพื่อเป็นหนึ่งในกลไกช่วยตรึงราคาขายปลีกน้ํามันดีเซลไม่ให้เกิน 30 บาท/ลิตร  ในครั้งนี้ จึงเห็นควรดําเนินมาตรการทางภาษีต่อเนื่อง
.
อย่างไรก็ตาม มาตรการดังกล่าว คาดว่าจะทําให้กรมสรรพสามิต จัดเก็บรายได้ภาษีสรรพสามิตสินค้าน้ํามันและผลิตภัณฑ์น้ํามัน ลดลงประมาณ 6,000 ล้านบาท แต่จะช่วยรักษาเสถียรภาพของราคาขายปลีกน้ํามันดีเซลในประเทศไม่ให้ปรับตัวสูงขึ้นอย่างรวดเร็วจนกระทบค่าครองชีพของประชาชนและภาคธุรกิจ
.
อ่านเพิ่มเติม คลิก https://www.thaigov.go.th/news/contents/details/77509
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ไทย – ซาอุดีฯ พร้อมร่วมมือ ยกระดับด้านการรับรองมาตรฐานฮาลาลสู่ตลาดโลก
วันพุธที่ 17 มกราคม 2567
ไทย – ซาอุดีฯ พร้อมร่วมมือ ยกระดับด้านการรับรองมาตรฐานฮาลาลสู่ตลาดโลก
.....
ไทย – ซาอุดีฯ พร้อมร่วมมือ ยกระดับด้านการรับรองมาตรฐานฮาลาลสู่ตลาดโลก
.
กระทรวงอุตสาหกรรม เผยได้ดําเนินการหารือกับคณะผู้บริหารองค์กรมาตรฐาน มาตรวิทยาและคุณภาพ แห่งซาอุดีอาระเบีย (The Saudi Standards Metrology and Quality Organization : SASO) เมื่อวันที่ 10 ม.ค.67 ที่ผ่านมา เพื่อยกระดับความสัมพันธ์ด้านการมาตรฐาน ส่งเสริมการค้าการลงทุนและอํานวยความสะดวกทางการค้าระหว่างกัน
.
ทั้งนี้ ช่วงสองปีที่ผ่านมา หลังการฟื้นฟูความสัมพันธ์ระหว่างสองประเทศ มูลค่าการค้าของไทยกับซาอุดิอาระเบียเพิ่มขึ้นกว่าร้อยละ 23 และใกล้แตะมูลค่า 10,000 ล้านเหรียญสหรัฐ ดังนั้น จึงมีการเสนอให้พัฒนาความร่วมมือในเชิงเทคนิคระหว่างกัน
.
โดยทางไทยได้เชิญผู้บริหารจาก SASO มาเยือนไทย เพื่อขับเคลื่อนในเชิงรุกกับสํานักงานมาตรฐานผลิตภัณฑ์อุตสาหกรรม (สมอ.) เพื่อ :
- ลงนามในบันทึกความเข้าใจ (MOU)
- ขอให้ SASO สนับสนุนการให้การรับรองคุณภาพผลิตภัณฑ์อาหารและผลิตภัณฑ์ฮาลาลของไทย ซึ่งจะเป็นโอกาสของไทยที่จะขยายตลาดได้อีกมาก
.
นอกจากนี้ ทางไทยจะดําเนินการควบคู่ไปกับ “การเตรียมความพร้อม” โครงสร้างพื้นฐานด้านการมาตรฐาน เช่น
- หน่วยตรวจรับรองที่มีความพร้อมในการตรวจรับรองมาตรฐานฮาลาลตามกระบวนการที่ประเทศคู่ค้ากําหนด
- ผู้ตรวจรับรองมาตรฐานฮาลาลที่เชี่ยวชาญตามกระบวนการตรวจสอบตามระบบ ISO/IEC 17020
- บุคลากรในภาคอุตสาหกรรมอาหารที่มีทักษะในการพัฒนาสถานประกอบการให้มีมาตรฐานฮาลาลตามข้อกําหนดของประเทศคู่ค้า
.
ทั้งนี้ ความร่วมมือดังกล่าว นับเป็นจุดเริ่มต้นที่ดีที่จะยกระดับงานด้านการมาตรฐานฮาลาลทั้ง 2 ประเทศ ก่อให้เกิดการยอมรับผลการตรวจสอบรับรองสินค้าฮาลาล และช่วยผลักดันสินค้าไทยสู่ตลาดมุสลิมโลก
.
อ่านเพิ่มเติม คลิก https://www.thaigov.go.th/news/contents/details/77493
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​รัฐมนตรี พิมพ์ภัทรา ให้ คณะผู้บริหาร ท๊อปนิวส์ มีเดีย เข้าพบ
วันพุธที่ 17 มกราคม 2567
17/01/2567
​รัฐมนตรี พิมพ์ภัทรา ให้ คณะผู้บริหาร ท๊อปนิวส์ มีเดีย เข้าพบ
​รัฐมนตรี พิมพ์ภัทรา ให้ คณะผู้บริหาร ท๊อปนิวส์ มีเดีย เข้าพบ
วันที่ 16 มกราคม 2567 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม พร้อมด้วยนายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม และนางสาวไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรมให้นางสาววรลักษณ์ อิงคมณี รองกรรมการผู้จัดการฝ่ายบริหารและผู้อํานวยการฝ่ายการตลาด บริษัท ท็อปนิวส์ ดิจิตัล มีเดีย จํากัด นําคณะผู้บริหาร เข้าพบ เพื่อสวัสดีปีใหม่ และแนะนําทีมข่าว รวมถึงทีมงานประชาสัมพันธ์ข่าวสารทางสถานีข่าว TOP NEWS ในปี 2567 ณ ห้องรับรอง 2 ชั้น 2 อาคารสํานักงานปลัดกระทรวงอุตสาหกรรม
รัฐมนตรีฯ กล่าวขอบคุณที่ TOP NEWS นําเสนอข่าวหลากหลายมุมมองที่สะท้อนการเงิน เศรษฐกิจ และวัฒนธรรม เป็นตัวแทนองค์กรที่ส่งข่าวดี ๆ ให้พี่น้องประชาชนมาโดยตลอด พร้อมกันนี้ได้อวยพรให้องค์กรประสบความสําเร็จในธุรกิจอีกด้วย
รัฐบาลไทย-ข่าวทำเนียบรัฐบาล-​PM ready to showcase Thailand’s investment potentials at WEF Annual Meeting 2024
วันพุธที่ 17 มกราคม 2567
17/01/2567
​PM ready to showcase Thailand’s investment potentials at WEF Annual Meeting 2024
​PM ready to showcase Thailand’s investment potentials at WEF Annual Meeting 2024
January 17, 2024 at 0800hrs (Davos local time), at the Congress Centre, Davos, the Swiss Confederation, Prime Minister and Minister of Finance Srettha Thavisin disclosed about the message he would convey to investors from all over the world at the Country Strategy Dialogue for Thailand, held during the World Economic Forum (WEF) Annual Meeting 2024 (Davos 2024).
That key message is “Thailand is back on track”. The country is ready to join hands with all partners; old or new; big or small, and to welcome inward foreign investment. A range of attractive tax and non-tax incentives are being offered, and the country is also investing heavily in renewable energy. The Prime Minister will take the opportunity to present his vision and the country’s economic, trade and investment policies in a bid to boost confidence of business leaders from around the world.
Minister of Transport Suriya Juangroongruangkit added that the Landbridge project will also be presented. This is a project that the Prime Minister and the Government attach great importance to, and hope to draw interest from world’s top investors.
รัฐบาลไทย-ข่าวทำเนียบรัฐบาล-ผู้ตรวจเดชาฯ ลงพื้นที่ตรวจสอบข้อเท็จจริงประเด็นข้อร้องเรียนเรื่องความเดือดร้อนของชาวประมงในอ่าวปัตตานี ในเขตอุตสาหกรรมตำบลบานา อำเมืองปัตตานี จังหวัดปัตตานี
วันพุธที่ 17 มกราคม 2567
17/01/2567
ผู้ตรวจเดชาฯ ลงพื้นที่ตรวจสอบข้อเท็จจริงประเด็นข้อร้องเรียนเรื่องความเดือดร้อนของชาวประมงในอ่าวปัตตานี ในเขตอุตสาหกรรมตําบลบานา อําเมืองปัตตานี จังหวัดปัตตานี
ผู้ตรวจเดชาฯ ลงพื้นที่ตรวจสอบข้อเท็จจริงประเด็นข้อร้องเรียนเรื่องความเดือดร้อนของชาวประมงในอ่าวปัตตานี ในเขตอุตสาหกรรมตําบลบานา อําเมืองปัตตานี จังหวัดปัตตานี
วันพฤหัสบดีที่ 11 มกราคม 2567 นายเดชา จาตุธนานันท์ ผู้ตรวจราชการกระทรวงอุตสาหกรรม พร้อมคณะ ลงพื้นที่เขตอุตสาหกรรมตําบลบานา อําเมืองปัตตานี จังหวัดปัตตานี ตรวจสอบข้อเท็จจริงประเด็นข้อร้องเรียนเรื่องความเดือดร้อนของชาวประมงในอ่าวปัตตานี พร้อมลงพื้นที่บริษัท ปัตตานีผลิตภัณฑ์อาหาร จํากัด ซึ่งประกอบกิจการผลิตอาหารทะเลบรรจุกระป๋อง เพื่อเยี่ยมชมและตรวจสอบระบบบําบัดน้ําเสียของโรงงานที่ได้มาตรฐาน ทั้งนี้ ผู้ตรวจเดชา ได้มอบหมายให้ สํานักงานอุตสาหกรรมจังหวัดปัตตานี ตรวจสอบเข้มข้นทุกโรงงานที่มีน้ําเสียจากกระบวนการผลิตในเขตอุตสาหกรรมตําบลบานา ที่จะต้องมีการบําบัดน้ําเสียให้มีค่ามาตรฐานก่อนปล่อยลงสู่แหล่งน้ําสาธารณะ
รัฐบาลไทย-ข่าวทำเนียบรัฐบาล-ร่วมกันหาคำตอบ ว่า "ทหารมีไว้ทำไม" ผ่าน Youtuber pigkaploy ที่ไปร่วมติดตามชีวิตและภารกิจเพื่อประเทศชาติอันเป็นที่รักของพวกเรา ผ่านเรื่องเล่า “ขอบคุณ ขอบแดน Ep.1 ชายแดนเหนือ “
วันพุธที่ 17 มกราคม 2567
ร่วมกันหาคําตอบ ว่า "ทหารมีไว้ทําไม" ผ่าน Youtuber pigkaploy ที่ไปร่วมติดตามชีวิตและภารกิจเพื่อประเทศชาติอันเป็นที่รักของพวกเรา ผ่านเรื่องเล่า “ขอบคุณ ขอบแดน Ep.1 ชายแดนเหนือ “
ในวันที่เรานอนหลับได้อย่างสนิทใจ ยังมีทหารผู้เสียสละ ทําหน้าที่พิทักษ์รักษาผืนแผ่นดินไทยนี้ไว้ตลอดทุกลมหายใจของพวกเขา #oneteamทัพไทย #ทหารมีไว้ทําไม #18 มกราคมวันกองทัพไทย
รัฐบาลไทย-ข่าวทำเนียบรัฐบาล-รัฐมนตรีฯ พิมพ์ภัทรา ให้คณะผู้บริหาร บริษัท บีซีไอ เซนทรัล (ประเทศไทย) จำกัด เข้าพบ
วันพุธที่ 17 มกราคม 2567
17/01/2567
รัฐมนตรีฯ พิมพ์ภัทรา ให้คณะผู้บริหาร บริษัท บีซีไอ เซนทรัล (ประเทศไทย) จํากัด เข้าพบ
รัฐมนตรีฯ พิมพ์ภัทรา ให้คณะผู้บริหาร บริษัท บีซีไอ เซนทรัล (ประเทศไทย) จํากัด เข้าพบ
วันที่ 16 มกราคม 2567 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ให้ นางสาวเสาร์วะภา เนาวะอาจ ผู้บริหาร บริษัท บีซีไอ เซนทรัล (ประเทศไทย) จํากัด นําคณะผู้บริหาร เข้าพบ เพื่อขอบคุณที่ให้เกียรติเป็นประธานกล่าวเปิดงานพร้อมมอบรางวัลให้แก่ผู้ชนะการประกวดในงาน BCI Asia Awards 2023 และสวัสดีปีใหม่ โดยมี นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม นางสาวไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม เข้าร่วมด้วย ณ ห้องรับรอง 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-นายกฯ สั่งการดูแลผู้บาดเจ็บเหตุพลุระเบิดที่สุพรรณ กำชับให้ช่วยเหลือเต็มที่ และรายงานความคืบหน้าให้ทราบทุกชั่วโมง
วันพุธที่ 17 มกราคม 2567
17/01/2567
นายกฯ สั่งการดูแลผู้บาดเจ็บเหตุพลุระเบิดที่สุพรรณ กําชับให้ช่วยเหลือเต็มที่ และรายงานความคืบหน้าให้ทราบทุกชั่วโมง
นายกฯ สั่งการดูแลผู้บาดเจ็บเหตุพลุระเบิดที่สุพรรณ กําชับให้ช่วยเหลือเต็มที่ และรายงานความคืบหน้าให้ทราบทุกชั่วโมง
วันนี้ (17 มกราคม 2567) เวลา 11.00 น. (ตามเวลาท้องถิ่นเมืองดาวอส ซึ่งช้ากว่าไทย 6 ชั่วโมง) ณ ศูนย์ประชุม Congress Centre เมืองดาวอส สมาพันธรัฐสวิส นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังต่อสายโทรศัพท์ถึง พล.ต.ท นัยวัฒน์ ผะเดิมชิต ผู้บัญชาการภาค 7 ติดตามสถานการณ์พลุระเบิด โดยนายกฯ ได้สอบถามเหตุการณ์ด้วยความเป็นห่วง พร้อมสอบถามจํานวนผู้บาดเจ็บและเสียชีวิต ทั้งนี้ นายกฯ ได้แสดงความกังวลต่อผู้บาดเจ็บและเสียชีวิตขอให้ช่วยนําคนบาดเจ็บออกมาจากพื้นที่ระเบิด กําชับให้นําส่งคนเจ็บส่งโรงพยาบาล เตรียมสถานที่รองรับผู้บาดเจ็บ ขอให้ดูแลอย่างเต็มที่ ถ้ามีอะไรให้รัฐบาลช่วยเหลือขอให้แจ้งมายังสํานักนายกรัฐมนตรี ยืนยันรัฐบาลพร้อมช่วยเหลืออย่างเต็มที่และขอให้รายงานความคืบหน้าอย่าต่อเนื่องทุกชั่วโมง
รัฐบาลไทย-ข่าวทำเนียบรัฐบาล-กรมทางหลวงชนบท สร้างสะพานคอนกรีตเสริมเหล็กข้ามแม่น้ำปิง จังหวัดเชียงใหม่ คืบหน้ากว่า 78% เร็วกว่าแผน คาดว่าจะแล้วเสร็จในเดือนมิถุนายน 2567
วันพุธที่ 17 มกราคม 2567
กรมทางหลวงชนบท สร้างสะพานคอนกรีตเสริมเหล็กข้ามแม่น้ําปิง จังหวัดเชียงใหม่ คืบหน้ากว่า 78% เร็วกว่าแผน คาดว่าจะแล้วเสร็จในเดือนมิถุนายน 2567
....
กรมทางหลวงชนบท กระทรวงคมนาคม โดยสํานักก่อสร้างสะพาน ได้ดําเนินโครงการก่อสร้างสะพานคอนกรีตเสริมเหล็กข้ามแม่น้ําปิง เชื่อมหมู่ที่ 6 บ้านหนองกอก ตําบลสันมหาพน อําเภอแม่แตง กับหมู่ที่ 7 บ้านสหกรณ์นิคมหัวงาน ตําบลแม่แฝก อําเภอสันทราย จังหวัดเชียงใหม่ ปัจจุบันมีความคืบหน้ากว่าร้อยละ 78 เร็วกว่าแผนที่กําหนดไว้ ขณะนี้อยู่ระหว่างการก่อสร้างโครงสร้างส่วนบนของสะพาน คาดว่าจะแล้วเสร็จสมบูรณ์ ในเดือนมิถุนายน 2567 โดยก่อสร้างสะพานมีความยาว 120 เมตร ผิวจราจรกว้าง 8 เมตร ขนาด 2 ช่องจราจร ไป - กลับ มีทางเท้ากว้าง 1 - 1.5 เมตร พร้อมก่อสร้างถนนต่อเชื่อม ใช้งบประมาณ 42.416 ล้านบาท ทั้งนี้ เมื่อก่อสร้างแล้วเสร็จจะช่วยยกระดับคุณภาพชีวิตของประชาชนทั้งสองตําบล - อําเภอให้สามารถขนส่งสินค้าพืชผลทางการเกษตรไปสู่จุดหมายปลายทางได้อย่างสะดวก รวดเร็ว ปลอดภัย ช่วยลดค่าใช้จ่ายในการเดินทาง และอํานวยความสะดวกในการทํางานให้กับหน่วยงานอื่น ๆ เช่น ส่วนราชการในท้องถิ่น เรือนจํากลางเชียงใหม่ หน่วยงานชลประทานในพื้นที่ รวมถึงสามารถเป็นทางเลี่ยงหรือทางลัดให้แก่ผู้สัญจรได้อีกทางหนึ่งด้วย
รัฐบาลไทย-ข่าวทำเนียบรัฐบาล-รมว.ดีอี หารือผู้บริหารกระทรวงฯ และหัวหน้าหน่วยงานในสังกัด ครั้งที่ 2/2567
วันพุธที่ 17 มกราคม 2567
รมว.ดีอี หารือผู้บริหารกระทรวงฯ และหัวหน้าหน่วยงานในสังกัด ครั้งที่ 2/2567
รมว.ดีอี หารือผู้บริหารกระทรวงฯ และหัวหน้าหน่วยงานในสังกัด ครั้งที่ 2/2567
วันนี้ (17 มกราคม 2567) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (รมว.ดีอี) เป็นประธานการประชุมผู้บริหารกระทรวงดิจิทัลฯ และหัวหน้าหน่วยงานในสังกัด Top Executives ครั้งที่ 2/2567 โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลฯ พร้อมด้วยคณะผู้บริหารและหัวหน้าหน่วยงานในสังกัดกระทรวงดิจิทัลฯ เข้าร่วม ณ ห้องประชุม MDES1 ชั้น 9 กระทรวงดิจิทัลเพื่อเศรษฐกิจและสังคม
..........................................
รัฐบาลไทย-ข่าวทำเนียบรัฐบาล-กรมทางหลวงชนบท ก่อสร้างถนนสาย อย.5042 จังหวัดพระนครศรีอยุธยา เสร็จสมบูรณ์ รองรับปริมาณการจราจรและการขนส่งพืชผลทางการเกษตร ประชาชนเดินทางได้สะดวกรวดเร็วขึ้น
วันพุธที่ 17 มกราคม 2567
กรมทางหลวงชนบท ก่อสร้างถนนสาย อย.5042 จังหวัดพระนครศรีอยุธยา เสร็จสมบูรณ์ รองรับปริมาณการจราจรและการขนส่งพืชผลทางการเกษตร ประชาชนเดินทางได้สะดวกรวดเร็วขึ้น
....
กรมทางหลวงชนบท กระทรวงคมนาคม โดยสํานักงานทางหลวงชนบทที่ 1 (ปทุมธานี) ก่อสร้างถนนสาย อย.5042 แยกสายทางเทศบาลตําบลบางกระสั้น - บ้านเชียงรากน้อย (ตอนอยุธยา) อําเภอบางปะอิน จังหวัดพระนครศรีอยุธยา โดยก่อสร้างเป็นถนนผิวจราจรคอนกรีตเสริมเหล็กและผิวจราจรแอสฟัลท์ติกคอนกรีต ผิวจราจรกว้าง 7 เมตร ไหล่ทางกว้างข้างละ 1.5 เมตร ติดตั้งไฟฟ้าแสงสว่าง งานเครื่องหมายจราจรและอุปกรณ์อํานวยความปลอดภัย ระหว่างช่วง กม. ที่ 0+000 - 3+000 และ 4+300 - 4+980 ระยะทาง 3.680 กิโลเมตร เสร็จสมบูรณ์แล้ว ใช้งบประมาณ 64.930 ล้านบาท ทั้งนี้ จะช่วยยกระดับคุณภาพชีวิตและสนับสนุนการขนส่งพืชผลทางการเกษตร ให้ประชาชนในพื้นที่ใช้สัญจรไป - มา ได้อย่างสะดวกรวดเร็วปลอดภัยมากขึ้น รวมถึงใช้เป็นเส้นทางลัด - ทางเลี่ยงในช่วงเทศกาลได้
รัฐบาลไทย-ข่าวทำเนียบรัฐบาล-ผู้ตรวจฯ วิษณุ เปิดการฝึกอบรมหลักสูตร การเป็นข้าราชการที่ดี รุ่นที่ 22 เน้นย้ำ ใช้ MIND ในการปฏิบัติงานเพื่อพัฒนาองค์กร
วันพุธที่ 17 มกราคม 2567
17/01/2567
ผู้ตรวจฯ วิษณุ เปิดการฝึกอบรมหลักสูตร การเป็นข้าราชการที่ดี รุ่นที่ 22 เน้นย้ํา ใช้ MIND ในการปฏิบัติงานเพื่อพัฒนาองค์กร
ผู้ตรวจฯ วิษณุ เปิดการฝึกอบรมหลักสูตร การเป็นข้าราชการที่ดี รุ่นที่ 22 เน้นย้ํา ใช้ MIND ในการปฏิบัติงานเพื่อพัฒนาองค์กร
วันที่ 15 มกราคม 2567 นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม เป็นประธานพิธีเปิดการฝึกอบรมหลักสูตร การเป็นข้าราชการที่ดี รุ่นที่ 22 โดยมี นางสาวสุนีย์ โสภณ ผู้อํานวยการกองบริหารทรัพยากรบุคคล กล่าวรายงาน และนางสาวชลาริน นิลพิฤกษ์ ผู้อํานวยการกองกลาง เข้าร่วม ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
หัวหน้าผู้ตรวจฯ วิษณุ ได้กล่าวแสดงความยินดีกับผู้เข้ารับการฝึกอบรมฯ ทุกท่าน ที่เป็นข้าราชการโดยถูกต้อง สมบูรณ์ ครบถ้วน ตามกระบวนการที่สํานักงาน ก.พ. ได้กําหนด โดยการฝึกอบรมในครั้งนี้ มีวัตถุประสงค์เพื่อปลูกฝังปรัชญาการเป็นข้าราชการที่ดี ส่งเสริมด้านคุณธรรมและจริยธรรม เสริมสร้างสมรรถนะและทักษะที่จําเป็นสําหรับการปฏิบัติราชการ และการมี MIND ในการปฏิบัติงานเพื่อองค์กร รวมทั้งพัฒนาเครือข่าย สร้างสายสัมพันธ์ที่ดี ในการปฏิบัติงานระหว่างส่วนราชการ ในสังกัดกระทรวงอุตสาหกรรม ซึ่งผู้เข้ารับการอบรมฯ ถือเป็นน้องใหม่ที่จะเป็นพลังและความหวังของกระทรวงอุตสาหกรรมในอนาคต เป็นกลไกการพัฒนาและผลักดันนโยบายสําคัญ ๆ ของกระทรวงไปสู่การพัฒนาและทิศทางที่มุ่งหวังต่อไป
โดยการจัดฝึกอบรมฯ ในครั้งนี้ มีวัตถุประสงค์หลักเพื่อให้เป็นไปตามพระราชบัญญัติ ระเบียบข้าราชการพลเรือน พ.ศ. 2551 และกฎ ก.พ. ว่าด้วยการทดลองปฏิบัติราชการและการพัฒนาข้าราชการที่อยู่ระหว่างทดลองปฏิบัติหน้าที่ราชการ พ.ศ. 2553 ซึ่งกําหนดให้มีการพัฒนาข้าราชการพลเรือนสามัญที่อยู่ระหว่างทดลองปฏิบัติหน้าที่ราชการ และเพื่อปลูกฝังปรัชญาการเป็นข้าราชการที่ดี ส่งเสริมด้านคุณธรรมและจริยธรรม เสริมสร้างสมรรถนะและทักษะที่จําเป็นสําหรับการปฏิบัติราชการ และการมี MIND ในการปฏิบัติงานเพื่อองค์กร รวมทั้งพัฒนาเครือข่าย สร้างสายสัมพันธ์ที่ดีในการปฏิบัติงานระหว่างส่วนราชการ ในสังกัดกระทรวงอุตสาหกรรม
สําหรับหลักสูตรการเป็นข้าราชการที่ดี รุ่นที่ 22 เป็นการเรียนรู้แบบผสมผสาน ประกอบด้วย
1) รูปแบบ Online ผ่านโปรแกรม ZOOM ระหว่างวันที่ 15 - 19 มกราคม 2567
2) รูปแบบ Onsite ระหว่างวันที่ 22, 24-26 มกราคม 2567 ณ โรงแรมโกลเด้น ทิวลิป ซอฟเฟอริน กรุงเทพฯ
3) กิจกรรมเรียนรู้และฝึกปฏิบัติเศรษฐกิจพอเพียง และจิตอาสา ในวันที่ 23 มกราคม 2567 ณ ศูนย์ฝึกโรงเรียนจิตอาสา 904 (บางเขน) กรุงเทพฯ
โดยในครั้งนี้ มีผู้เข้ารับการฝึกอบรมทั้งสิ้น จํานวน 77 คน จาก 7 หน่วยงาน ได้แก่ สํานักงานปลัดกระทรวงอุตสาหกรรม จํานวน 3 คน กรมโรงงานอุตสาหกรรม จํานวน 3 คน กรมส่งเสริมอุตสาหกรรม จํานวน 38 คน
กรมอุตสาหกรรมพื้นฐานและการเหมืองแร่ จํานวน 7 คน สํานักงานคณะกรรมการอ้อยและน้ําตาลทราย จํานวน 3 คน สํานักงานมาตรฐานผลิตภัณฑ์อุตสาหกรรม จํานวน 22 คน และสํานักงานเศรษฐกิจอุตสาหกรรม จํานวน 1 คน